lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv nl fr en es lv lv lv lv lv lv lv lv lv lv lv lv lv lv lv lv lv lv lv lv sl es lv es lv lv lv lv lv lv lv lv nl lv lt lv en nl gl lv lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
Par Covid-19 kontaktpersonām kļuvušiem pamatskolēniem un vidusskolēniem vairs nebūs jāievēro mājas karantīna – ZZ.lv
Vārda dienas svin: Modra, Francis, Dmitrijs
andra.ozola@zz.lv - 08.02.2022 - 15:34
Lai nodrošinātu izglītības procesa nepārtrauktību, valdība šodien nolēma nepiemērot mājas karantīnas nosacījumus tiem pamatskolēniem un vidusskolēniem, kuri kļuvuši par Covid-19 slimnieka kontaktpersonām.
Lai piedalītos klātienes izglītības procesā pamata un vidējās izglītības pakāpē, tai skaitā interešu izglītības un profesionālās ievirzes izglītības programmās, izglītojamais, kurš noteikts kā Covid-19 kontaktpersona, no 14.februāra varēs neievērot mājas karantīnas nosacījumus, ja tiek veikta izglītojamo rutīnas skrīninga testēšana atbilstoši Slimību profilakses un kontroles centra algoritmam. Proti, vairs nebūs desmit dienas jāievēro mājas karantīna, atgriežoties izglītības iestādē bez negatīva testa, kā arī netiks piemērots regulējums par testēšanos septiņu dienu periodā katru dienu pirms klātienes mācību dienas sākšanas.
Arī izglītības procesā nodarbinātie, studējošajie un izglītojamo asistenti, kuri noteikti kā kontaktpersonas, turpmāk varēs neievērot mājas karantīnas nosacījumus, turpinot skrīningu darba devēja vai iestādes vadītāja noteiktas atbildīgās personas uzraudzībā.
Tikmēr augstskolas un koledžas turpinās veikt testēšanu par pašu līdzekļiem.
Saturs turpināsies pēc reklāmas.
Savukārt, lai piedalītos klātienes izglītības procesā pirmsskolas izglītības pakāpē, tostarp interešu izglītības un profesionālās ievirzes izglītības programmās, vai lai klātienē saņemtu bērnu uzraudzības pakalpojumu, izglītojamais, kurš noteikts kā kontaktpersona, tāpat kā līdz šim var neievērot mājas karantīnas nosacījumus, ja kopš pēdējā kontakta ar inficētu personu pagājušas ne mazāk kā desmit dienas.
Pašlaik augstskolās un koledžās studiju procesā, kā arī darba pienākumu veikšanā klātienē piedalās personas ar vakcinācijas un pārslimošanas sertifikātu. Turklāt 15.februārī stāsies spēkā nosacījums, ka gan klātienē, gan attālināti studiju procesa veikšanā, nodarbinātībā un pakalpojumu sniegšanā būs nepieciešams primārās vakcinācijas, balstvakcinācijas vai pārslimošanas sertifikāts. Kā norādīja Izglītības un zinātnes ministrijā (IZM), pašlaik spēkā esošos noteikumus attiecībā uz mācībām klātienē paredzēts saglabāt līdz ārkārtējās situācijas beigām.
Arī tālmācības studējošajiem dalībai studiju procesā pašlaik tiek piemērota prasība pēc Covid-19 pārslimošanas sertifikāta vai sertifikāta, kas apliecina pabeigtu primāro vakcināciju.
Saturs turpināsies pēc reklāmas.
Grozījumi Ministru kabineta noteikumos paredz, ka augstskolām un koledžām ir iespēja akreditēt studiju programmas tālmācības studiju formā, kas neparedz nepieciešamību Latvijas vai ārvalstu studējošajiem klātienē ierasties augstskolas vai koledžas telpās, līdz ar to uz šiem studentiem nav attiecināma prasība par sertifikāta, kas apliecina pabeigtu primāro vakcināciju vai balstvakcināciju, vai pārslimošanas sertifikāta uzrādīšanu par izglītības procesa īstenošanu atbildīgajai personai.
Tāpat ārvalsts studējošais var piedalīties studiju procesā attālināti bez sertifikāta, kas apliecina pabeigtu primāro vakcināciju, balstvakcināciju, vai bez pārslimošanas sertifikāta ne ilgāk kā 60 dienas kopš ierašanās Latvijā studiju programmas apguvei klātienē.
IZM norāda, ka līdz augstskolas vai koledžas iekšējā kārtībā noteiktajam 2021./2022. akadēmiskā gada noslēguma datumam augstskolu un koledžu studējošie var piedalīties studiju procesā attālināti bez Covid-19 pārslimošanas sertifikāta vai sertifkāta, kas apliecina pabeigtu primāro vakcināciju vai balstvakcināciju pret Covid-19.
Saturs turpināsies pēc reklāmas.
Tāpat valdībā šodien tika lemts par izmaiņām rīkojumā, saskaņā ar kuru no darba pienākumu pildīšanas uz laiku līdz trim mēnešiem tika atstādināti izglītības iestāžu darbinieki bez derīgiem vakcinācijas sertifikātiem. Šodien apstiprinātie grozījumi paredz atstādināšanas termiņu no darba pildīšanas pienākumiem pagarināt līdz 28.februārim jeb ārkārtējās situācijas beigām.
Kā informēja ministrijā, februāra pirmajā nedēļā Latvijā konstatēto jauno Covid-19 gadījumu skaits ir par 14,3% lielāks nekā iepriekšējā nedēļā. Izglītības iestāžu darbinieku un skolēnu skrīninga rezultātā jaunatklāto Covid-19 gadījumu skaits ir pieaudzis par 7%, bet ārpus izglītības iestāžu atklāto jauno Covid-19 gadījumu skaits ir palielinājies par 15%.
Savukārt veikto Covid-19 testu skaits salīdzinājumā ar iepriekšējo nedēļu ir samazinājies par 3,8%, bet izglītības iestāžu skrīninga veikto testu skaits ir samazinājies par 23,6%.
Saturs turpināsies pēc reklāmas.
Vienlaikus pozitīvo testu īpatsvars, salīdzinot ar iepriekšējo nedēļu, ir pieaudzis par 6,2% un sasniedzis 39% no kopējā veikto testu skaita, bet izglītības iestāžu skrīningā veikto testu struktūra parāda, ka pozitīvi ir 30,86% veikto izmeklējumu.
Vērtējot Covid-19 saslimstības rādītājus pa vecuma grupām, IZM secinājusi, ka vecuma grupā līdz deviņiem gadiem un vecuma grupā no desmit līdz 19 gadiem saslimstības rādītājam ir tendence stabilizēties. Tas nozīmē, ka skolas vecuma bērnu vidū ir sasniegts Covid-19 saslimstības pieauguma maksimums un tuvākajā laikā varētu tikt novērota Covid-19 izplatības samazināšanās, ņemot vērā, ka liela daļa bērnu, vakcinējoties vai pārslimojot, jau ieguvusi aizsardzību pret šo vīrusu.
Arī otrdien Latvijā gaidāms lietus un brāzmains vējš
Septembris Latvijā bijis divus grādus vēsāks par normu
Nedēļas nogalē Latvijā reģistrēts 2231 jauns Covid-19 gadījums un saņemtas ziņas par četriem mirušajiem
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Lai komentētu, jums jāpiesakās sistēmā.
Sagatavojiet savu dārzu ziemai ar Kärcher instrumentiem
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.